open-index/open-wikipedia-markdown huggingface dataset:
ნორა კისი

**ნორა კისი** (ეგვინე ელეონორა ადამიანცი, დ. 1908 - გ. 1993) — რუსეთში დაბადებული ფრანგი ბალერინა და ცეკვის მასწავლებელი. დედასა და დეიდასთან, რუზანა სარქისიანთან ერთად, რუსეთის რევოლუციას ხელიდან დაუსხლტა და პარიზში გაიქცა, სადაც ის ალექსანდრე ვოლინინთან სწავლობდა. 1938 წლიდან, ასწავლიდა სტუდია ვაკერის საცეკვაო სკოლაში, პარიზში. მეორე მსოფლიო ომის დროს რომში გადასახლდა, მაგრამ შემდგომ საფრანგეთს დაუბრუნდა. მრავალი წლის განმავლობაში, ბრიუსელში, კვირაში ორი დღით, La Monnaie-ში მუშაობდა. იყო სტუდია ვაკერის ერთ-ერთი ყველაზე კომპეტენტური მასწავლებელი, ასწავლიდა ისეთ ფიგურებს როგორებიც იყვნენ მორის ბეჟარი და მარსია ჰეიდი.

## ბავშვობა და განათლება 
დაიბადა პიატიგორსკში, რუსეთში, 1908 წლის 16 ივნისს.  დედამისი თამირა ადამიანცი (*სარქისიანი*), მამამისი კი ჯარისკაცი ჭოჭა ადამიანცი იყო. ორივე მათგანს სომეხი წინაპრები ჰყავდა. დედასა და დეიდასთან, ცეკვის მასწავლებელ რუზანა სარქისიანთან ერთად, ის გაექცა რევოლუციას და 1918 წლისათვის პარიზში დასახლდა. 

## კარიერა 
კარიერის პირველ ეტაპებზე კისი მრავალ დადგმაში ცეკვავდა, მათ შორის ჯორჯ ბალანჩინის რუსულ ბალეტში (*Ballets Russes*). ამის მიუხედავად, ის უმეტესად ცნობილია საკუთარი პარიზის ოპერის ბალეტის გაკვეთილების გამო. მის გაკვეთილებს ესწრებოდნენ სხვა პარიზელი და ხშირად უცხოელი ბალეტის მოცეკვავეებიც. 

მისი ფსევდონიმი მომდინარეობდა მისი მეუღლის, უნგრელი მხატვრის, ლადისლას კიშის სახელიდან. 
გარდაიცვალა არგენტეილში, 1993 წელს, 3 დეკემბერს, 85 წლის ასაკში. 

## სქოლიო
კატეგორია:დაბადებული 1908
კატეგორია:გარდაცვლილი 1993
კატეგორია:რუსი ბალერინები
განვითარებული ქვეყანა

და გაეროს მონაცემებზე დაყრდნობით.]]
**განვითარებული ქვეყანა** ან **მოწინავე ქვეყანა**  — სუვერენული სახელმწიფო, რომელსაც აქვს ცხოვრების მაღალი ხარისხი, განვითარებული ეკონომიკა და მოწინავე ტექნოლოგიური ინფრასტრუქტურა სხვა ნაკლებად ინდუსტრიულ ქვეყნებთან შედარებით. ქვეყანაზე მსგავსი სტატუსის მინიჭების ერთი დადგენილი წესი არ არსებობს, სწორედ ამიტომ კლასიფიკაცია ყოველთვის სადავოა. სხვადასხვა ორგანიზაცია განსხვავებულ მეთოდოლოგიას იყენებს განვითარებული ქვეყნის გამოსავლენად. მაგალითად, საერთაშორისო სავალუტო ფონდს და მსოფლიო ბანკს განვითარებული ქვეყნების გამოვლენის განსხვავებული კრიტერიუმები აქვთ.

განვითარებულ ქვეყნებს უფრო განვითარებული პოსტ-ინდუსტრიული ეკონომიკა გააჩნიათ, რაც იმას ნიშნავს, რომ მომსახურების სფერო უფრო მეტ სიმდიდრეს იძლევა, ვიდრე მრეწველობა.

კონკრეტული ქვეყნის განვითარების საზომად ხშირად გამოიყენება ადამიანის განვითარების ინდექსი, რომელიც გაეროს მიერ შემუშავებული გამოთვლის მეთოდია.

გაეროს ეკონომიკური და სოციალური დეპარტამენტის მონაცემების მიხედვით, 2024 წლისათვის მსოფლიოში 37 განვითარებული სახელმწიფოა, რომელთაგან 31 ევროპის კონტინენტზე მდებარეობს.

გაეროს ამ დეპარტამენტის მიხედვით განვითარებული ქვეყნების სია შემდეგნაირად გამოიყურება: 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:საზოგადოებრივი გეოგრაფია
კატეგორია:ეკონომიკური გეოგრაფია
ერარიუმი

[250პქ|მინი|რომის [სატურნის ტაძარი, სადაც მდებარეობდა ერარიუმი]]
**ერარიუმი** ( < ) — სახელმწიფო ხაზინა რომში. მდებარეობდა სატურნის ტაძარში, იქვე იყო არქივი. რესპუბლიკის ეპოქაში ერარიუმი სენატის განკარგულებაში იყო, მას განაგებდა ერარიუმის ორი კვესტორი. იმპერიის დროს ერარიუმი იმპერატორებს ეკუთვნოდა, თანდათან შეერწყა იმპერატორის ხაზინას (ფისკუსს). თავდაპირველად ერარიუმს ხელმძღვანელობდა ერთ-ერთი პრეტორი, ნერონის დროს შეიქმნა ერარიუმის პრეფექტის თანამდებობა.

## სქოლიო 
კატეგორია:რომის იმპერიის მთავრობა
კატეგორია:ძველი რომის ეკონომიკა
ანასტასია გუბანოვა

**ანასტასია ვიტალის ასული გუბანოვა** (რუს. Анастасия Витальевна Губанова; დ. 2 დეკემბერი, 2002) — რუსი-ქართველი მოციგურავე, რომელიც საქართველოს სახელით ასპარეზობს ქალთა ინდივიდუალური ფიგურული სრიალის კატეგორიაში.  ის არის 2023 წლის ევროპის ჩემპიონი, 2024 წლის ევროპის ვერცხლის მედალოსანი , 2022 წლის MK John Wilson-ის დაჯილდოების ბრინჯაოს მედალოსანი და ორგზის ISU Challenger სერიის ოქროს მედალოსანი. 
რუსეთის სახელით ასპარეზობისას ის გახდა 2018 წლის ზაგრების CS Golden Spin-ის ვერცხლის მედალოსანი. ჯუნიორ დონეზე 2016 წლის ჯუნიორ გრან პრის ფინალის ვერცხლის მედალოსანია, ხოლო  2016 წლის ჩეხეთის რესპუბლიკის JGP-ისა და 2016 წლის გერმანიის JGP-ის ჩემპიონი.
2016 წლის ჯუნიორ გრან პრის ფინალში, გუბანოვა გახდა პირველი ჯუნიორი ქალი, რომელმაც თავისუფალი პროგრამის 130 ქულის ბარიერის რეკორდი მოხსნა. მისი რეკორდი კი რამდენიმე წუთში მოხსნა თანაგუნდელმა ალინა ზაგიტოვამ.

## პირადი ცხოვრება
ანასტასია გუბანოვა დაიბადა 2002 წლის 2 დეკემბერს ტოლიატში, სამარის ოლქში, რუსეთში. გარდა ფიგურული სრიალისა, ბავშვობაში გუბანოვა დაკავებული იყო როგორც რითმული, ასევე მხატვრული ტანვარჯიშით. 15 წლამდე ის აგრეთვე შეისწავლიდა ბალეტს ვაგანოვას რუსული ბალეტის აკადემიაში. მან საქართველოს მოქალაქეობა მიიღო 2021 წელს.
2023 წლის შემოდგომიდან ანასტასიას შეყვარებულმა - რომან გალაიმ დაიწყო რეგულარულად დასწრება მის საერთაშორისო შეჯიბრებზე, სადაც მისი მწვრთნელის ადგილს იკავებდა. 2023 წლის NHK დაჯილდოებაზე გალაიმ გუბანოვას ხელი სთხოვა. იქორწინეს 2024 წლის 26 ივლისს.
2024 წელს ანასტასიამ ღიად ისაუბრა თავის წარსულ პრობლემებზე კვებით აშლილობასთან, რომელსაც ებრძოდა 14-დან 19 წლამდე. 

## სქოლიო
კატეგორია:რუსი მოციგურავეები
კატეგორია:დაბადებული 2 დეკემბერი
კატეგორია:დაბადებული 2002
კატეგორია:რუსი ქალი სპორტსმენები
კატეგორია:ცოცხალი ადამიანები
Overwatch 2

მინი|Overwatch 2-ის ლოგო
**ოვერვოჩი 2** (ინგლ. Overwatch 2) — Blizzard Entertainment-ის შექმნილი, უფასო, პირველი პირის შუტერი ვიდეო თამაში, რომელიც გამოვიდა 2023 წელს. იგი არის 2016 წლის Overwatch-ის  ჩამანაცვლებელი. თამაში ხელმისაწვდომია Nintendo Switch-ის, PlayStation 4-ის, PlayStation 5-ის, Windows-ის, Xbox One-ისა და Xbox Series X/S-ის პლატფორმებზე, ყველა მათგანზე ჯვარედინი თამაშით (cross-platform play). Overwatch 2 პირველად გამოცხადეს 2019 წელს, ხოლო მისაწვდომი გახდა 2022 წლის ოქტომბერში „ადრეული წვდომის“ (early access) რეჟიმში. ოფიციალურად იგი გამოვიდა 2023 წლის აგვისტოში.

Overwatch 2 ინარჩუნებს თავისი წინამორბედის ძირითად მექანიკევს, მაგრამ შემოტანილია რიგი ცვლილებები. გუნდის ზომა შემცირებულია 6-დან 5 მოთამაშემდე, რაც მიზნად ისახავს თამაშის დინამიკისა და სტრატეგიული სიღრმის გაზრდას. დამატებულია ახალი რეჟიმები, მათ შორის *Push* (ობიექტის გადაწევა), ასევე შეცვლილია რუკები და გმირების ბალანსი. თავდაპირველად თამაშშიი იგეგმებოდა, სიუჟეტური კოოპერატიული რეჟიმების დამატებას, მაგრამ 2023 წელს ეს გეგმები გაუქმდა, რათა ფოკუსი გაეკეთებინა PvP (მოთამაშე vs მოთამაშე) ელემენტებზე.

## რესურსები ინტერნეტში
* ოფიციალური გვერდი

კატეგორია:Windows-ის თამაშები
კატეგორია:მრავალმოთამაშიანი ონლაინ თამაშები
კატეგორია:ვიდეო თამაშები რობოტებზე
კატეგორია:2023 წლის ვიდეო თამაშები
კატეგორია:პირველი პირის შუტერი თამაშები
კატეგორია:მრავალმოთამაშიანი პირველი პირის შუტერი თამაშები
კატეგორია:კიბერსპორტის თამაშები
კატეგორია:PlayStation 4-ის თამაშები
კატეგორია:PlayStation 5-ის თამაშები
კატეგორია:Xbox One-ის თამაშები
კატეგორია:Nintendo Switch-ის თამაშები
ტრისტინ მეისი

**ტრისტინ მეისი** (დ. 10 ივნისი, 1990, ახალი ორლეანი, ლუიზიანა, აშშ.) — ამერიკელი მსახიობი.

## ბიოგრაფია 
ტრისტინ მეისი დაიბადა 10 ივნისს 1990 წელს, ამერიკის შეერთებულ შტატებში.მისი მშობლები, დედა ვივეკა მეისი მუშაობდა მხატვრად,ხოლო მამა მაიკლ მეისი ჯარში. ის იზრდებოდა ნიუ-იორკში 2003 წლამდე, მანამ სანამ მისი ოჯახი საცხოვრებლად გადავიდა მორენო ველში, კალიფორნიაში, სადაც მან დაამთავრა Vista del Lago-ს საშუალო სკოლა. მისი უფროსი ძმა ჯერინიც მსახიობია.

## კარიერა 
მიუხედავად იმისა, რომ ის ყველაზე ცნობილია რაილი დევისის როლით 2016 წლის სატელევიზიო სერიალში „MacGyver“, მეისმა ასევე ითამაშა სატელევიზიო სერიალებში, მათ შორისაა შაინას როლში Nickelodeon-ის სერიალში.

მისი სხვა სატელევიზიო ტიტულებია: „Ned's Declassified School Survival Guide“,(ნედის დეკლასიფიცირებული სკოლის გადარჩენის გზამკვლევი) „Everybody Hates Chris“(ყველას სძულს კრისი), „True Jackson“(ჭეშმარიტი ჯექსონი), „VP“, „Zeke and Luther“(ზეკი და ლუთერი), „Big Time Rush“(ბიგ თაიმ რაში), „Victorious“(გამარჯვებული ვიქტორია) და „The Vampire Diaries“ (ვამპირის დღიურები).

1997 წელს, იგი შეუერთდა გულა გულას კუნძულის მსახიობებს, მან შეცვალა შაინა ფრიმანი. იმავე წელს მას გადასცეს ნალას
როლი ფილმში „მეფე ლომი ბროდვეიზე“. She subsequently played Fan in Dickens' *A Christmas Carol*. მან შემდგომში ითამაშა ფანი დიკენსის როლი საშობაო სიმღერაში. 2011 წელს მან ითამაშა ინტერნეტ სიტკომში „FAIL“ გულა გულას კუნძულის თანავარსკვლავთან ვანესა ბადენთან ერთად. იგი ასევე გამოჩნდა სატელევიზიო შოუში „Impractical Jokers“(არაპრაქტიკული ხუმარები) მე-8 სეზონის მე-5 ეპიზოდში.

## ფილმოგრაფია 
## რესურსები ინტერნეტში
*ტრისტინ მეისი IMDb
*ტრისტინ მეისი ოფიციალური ინსტაგრამ გვერდი

## სქოლიო
კატეგორია:დაბადებული 10 ივნისი
კატეგორია:დაბადებული 1990
კატეგორია:მსახიობები
კატეგორია:ამერიკელი მსახიობები
კატეგორია:ცოცხალი ადამიანები
იასინიის ამაღლების ეკლესია

**იასინიის ამაღლების ეკლესია** () — გუცულშჩინის ერთ-ერთი ხის ეკლესია უკრაინაში, მდებარეობს სოფელ იასინიაში, ზაკარპატიის ოლქის რახოვის რაიონში. 2013 წლის 21 ივნისს, კამბოჯაში გამართულ იუნესკოს მსოფლიო მემკვიდრეობის კომიტეტის 37-ე სესიაზე, ამაღლების ეკლესია, კარპატების რეგიონის სხვა ხის ეკლესიებთან ერთად, შეიტანეს იუნესკოს მსოფლიო მემკვიდრეობის სიაში. 

ააშენეს 1824 წელს ჯვრის ფორმით, გუმბათით ნავის ცენტრალურ ნაწილზე. შენარჩუნებულია ძველი კანკელი და XIX საუკუნის ნავი. ეკლესიის გვერდით მდებარეობს ძველი სასაფლაო და 1813 წელს აშენებული სამრეკლო. ეკლესიაში წირვას ატარებენ უკრაინის მართლმადიდებელი ეკლესია და რუსინების ბერძნულ-კათოლიკური ეკლესია.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები უკრაინაში
გრიგოლ ზახარინი

**გრიგოლ ზახარინი** (; დ. 20 თებერვალი 1829, პენზა – გ. 4 იანვარი, 1898, მოსკოვი) — რუსი თერაპევტი.

ზახარინმა შეისწავლა გულის და ფილტვების სხვადასხვა დავადებების სიმპტომები. დიაგნოსტიკაში დიდ მნიშვნელობას ანიჭებდა ანამნეზს. მეცნიერულად დაასაბუთა მინერალური წყლების სასარგებლო თვისებები და შეიმუშავა მათი კლასიფიკაცია. იყო სასკოლო ჰიგიენის  ერთ-ერთი ფუძემდებელი. მონაწილეობა მიიღო რუსეთში სამედიცინო განათლების რეფორმაში.

## ბიოგრაფია
1852 წელს დაამთავრა მოსკოვის უნივერსიტეტის სამედიცინო ფაკულტეტი. 1856-1859 წლებში მუშაობდა საზღვარგარეთ რ. ვირხოვის, ა. ტრუსოს და კ. ბერნარის კლინიკებსა და ლაბორატორიებში. 1864-1896 წლებში იყო მოსკოვის უნივერსიტეტის ორდინალური პროფესორი და საფაკულტეტო თერაპიის კლინიკის დირექტორი. 

## ლიტერატურა
## რესურსები ინტერნეტში
## სქოლიო
კატეგორია:რუსი თერაპევტები
კატეგორია:მოსკოვში გარდაცვლილები
ვალენტინა ზახაროვა

**ვალენტინა ზახაროვა** (; დ. 15 აპრილი 1908, დონის როსტოვი, – გ. 28 ნოემბერი, 1978, თბილისი) — რუსი მსახიობი, საქართველოს სსრ დამსახურებული არტისტი (1950), საქართველოს სსრ-ის სახალხო არტისტი (1970).

## ბიოგრაფია
თეატრალური განათლება მიიღო დონის როსტოვში 1925 წელს. სასცენო მოღვაწეობა დაიწყო 1924 წლიდან. 1924–1936 წლებში მუშაობდა როსტოვის, დონბასის, ტაგანროგის, სტავროპოლის, ვლადიკავკაზის თეატრებში. 1936 წლიდან სიცოცხლის ბოლომდე ვალენტინა ზახაროვა თბილისის  გრიბოედოვის თეატრის წამყვანი მსახიობი იყო. გამოირჩეოდა სცენური მომხიბვლელობით, უშუალობით. ასახიერებდა სრულიად სხვადასხვა ხასიათის როლებს: მაშენკა (ა. ოსტროვსკის „ზოგჯერ ბრძენიც შეცდება"); ანია (ს. ნაიდენოვის „ვანიუშინის ოჯახი"), მაშენკა (ა. აფინოგენოვის „მაშენკა"), შურა (კ. სიმონოვის „რუსი ადამიანები"), ბებია (ა. კასონას „ხეები ზეზეურად კვდებიან"), ანა (ო. ჩიჯავაძის „თხუნელა") და სხვ.

## ლიტერატურა
## რესურსები ინტერნეტში
კატეგორია:XX საუკუნის რუსი ქალი მსახიობები
კატეგორია:დაბადებული 15 აპრილი
კატეგორია:დაბადებული 1908
კატეგორია:რუსეთში დაბადებულები
კატეგორია:გარდაცვლილი 1978
კატეგორია:გარდაცვლილი 28 ნოემბერი
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:თბილისში გარდაცვლილები
ანდრეან ზახაროვი

**ანდრეან ზახაროვი** (; დ. 8 აგვისტო 1761, სანქტ-პეტერბურგი – გ. 27 აგვისტო, 1811, იქვე) — რუსი არქიტექტორი, ამპირის სტილის წარმომადგენელი.

## ბიოგრაფია
სწავლობდა პეტერგურბის სამხატვრო აკადემიაში 1767-1782 წლებში ა. კოკორინოვთან და ი. სტაროვთან. 1782-1786 წლებში სწავლობდა პარიზში ჟ. ფ. შალგრენთან. 1787 წლიდან ასწავლიდა სამხატვრო აკადემიაში. 1794 წლიდან იყო სანქტ-პეტერბურგის სამხატვრო აკადემიის აკადემიკოსი. 1803-1804 წლებში ხელმძღვანელობდა სანქტ-პეტერბურგის ვასილის კუნძულის განაშენიანების პროექტს, რაც მოიცავდა სამხატვრო აკადემიის შენობის გადაკეთებასაც. 1805 წელს დანიშნეს საადმირალოს შენობის მთავარ არქიტექტორად. 1806-1823 წლებში აშენებული საადმირალოს შენობა ამპირის სტილის რუსული არქიტექტურის უმნიშვნელოსვანესი ძეგლია.

## ლიტერატურა
## რესურსები ინტერნეტში
## სქოლიო
კატეგორია:რუსი არქიტექტორები
კატეგორია:სანქტ-პეტერბურგში გარდაცვლილები
საად ზაღლული

**საად ზაღლული** (; დ. 1 ივლისი 1859 – გ. 23 აგვისტო, 1927, კაირო) — ეგვიპტელი პოლიტიკოსი, პარტია ვაფდის დამაარსებელი და პირველი თავმჯდომარე, ეგვიპტის პრემიერ-მინისტრი 1924 წელს.

## ბიოგრაფია
დაამთავრა ალ-აზჰარის მუსლიმური უნივერსიტეტი. მონაწილეობდა 1879-1882 წლების ეროვნულ-განმათავისუფლებელ მოძრაობაში. 1906-1912 წლებში ეკავა ჯერ განათლების, შემდეგ იუსტიციის მინისტრის პოსტები. 1913 წელს სათავეში ჩაუდგა ეგვიპტელების ბრძლას დამოუკიდებლობისთვის. 1914 წელს იყო საკანონმდებლო კრების პირველი ვიცე-პრეზიდენტი. 1918 წელს დააარსა ნაციონალისტური პარტია ვაფდი. ორჯერ იყო გადასახლებული, 1919 და 1919-1923 წლებში. მის პირველ დაპატიმრებას მოჰყვა ეგვიპტის აჯანყებები 1919, 1921. 1924 წლის იანვრიდან ნოემბრამდე იყო პრემიერ-მინისტრი. 1926-1927 წლებში იყო დეპუტატთა პალატის თავჯდომარე.

## ლიტერატურა
**მაჰმუდ აბას ალ-აკად,* საად ზაღლულ, კაირო, 1936

## რესურსები ინტერნეტში
## სქოლიო
კატეგორია:დაბადებული 1859
კატეგორია:დაბადებული 1 ივლისი
კატეგორია:გარდაცვლილი 1927
კატეგორია:გარდაცვლილი 23 აგვისტო
კატეგორია:ეგვიპტის პრემიერ-მინისტრები
ვლადიმერ ზახაროვი

**ვლადიმერ ზახაროვი** (; დ. 5 ოქტომბერი 1901 – გ. 13 ივლისი, 1956, მოსკოვი) — რუსი საბჭოთა კომპოზიტორი. სსრკ სახალხო არტისტი (1944). იყო სსრკ სახელმწიფო პრემიის სამგზის ლაურეატი (1942, 1946, 1952)

## ბიოგრაფია
1927 წელს დაამთავრა დონის როსტოვის კონსერვატორია. 1930-1933 წლებში მუშაობდა მოსკოვის რადიოში. 1948 წლიდან იყო სსრკ-ის კომპოზიტორთა კავშირის გამგეობის წევრი და მდივანი. 1932-1956 წლებში იყო პიატნიცკის სახელობის რუსული ხალხური გუნდის მუსიკალური ხელმძღვანელი. სიმღერებს უმეტესწილად ქმნიდა მ. ისაკოვსკისა და ა. ტვარდოვსკის ლექსებზე.

## ლიტერატურა
## სქოლიო
კატეგორია:რუსი მამაკაცი კომპოზიტორები
კატეგორია:საბჭოთა კავშირის კომუნისტური პარტიის წევრები
კატეგორია:სსრკ-ის სახალხო არტისტები
კატეგორია:მოსკოვში გარდაცვლილები
როსტისლავ ზახაროვი

**როსტისლავ ზახაროვი** (; დ. 25 აგვისტო 1907, ასტრახანი – გ. 15 იანვარი, 1984) — რუსი საბჭოთა ბალეტმაისტერი და რეჟისორი, ყაზახეთის სსრ-ის სახალხო არტისტი (1958), სსრკ სახალხო არტისტი (1969), ხელოვნებათ მცოდნეობის დოქტორი (1970)

## ბიოგრაფია
1926 წელს დაამთავრა ლენინგრადის ქორეოგრაფიული სასწავლებელი, 1932 წელს კი ლენინგრადის თეატრის ტექნიკუმის სარეჟისორო განყოფილება. 1934-1936 წლებში იყო ლენინგრადის ოპერის და ბალეთის თეატრის ბალეტმაისტერი, 1936-1956 წლებში მოსკოვის დიდი თეატრის ბალეტმაისტერი და საოპერო რეჟისორი. 

## ლიტერატურა
## რესურსები ინტერნეტში
კატეგორია:დაბადებული 25 აგვისტო
კატეგორია:დაბადებული 1907
კატეგორია:გარდაცვლილი 15 იანვარი
კატეგორია:გარდაცვლილი 1984
კატეგორია:რუსეთში დაბადებულები
კატეგორია:რუსი ბალეტმაისტერები
კატეგორია:საბჭოთა კავშირის კომუნისტური პარტიის წევრები
კატეგორია:სსრკ-ის სახალხო არტისტები
კატეგორია:ყაზახეთის სსრ-ის სახალხო არტისტები
კატეგორია:შრომის წითელი დროშის ორდენის კავალრები
კატეგორია:საპატიო ნიშნის ორდენის კავალრები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:ვლადიმერ ლენინის დაბადების 100 წლისთავის აღსანიშნავი მედლით დაჯილდოებულები
კატეგორია:ოქტომბრის რევოლუციის ორდენის კავალრები
კატეგორია:მოსკოვში გარდაცვლილები
იან ზახვატოვიჩი

**იან ზახვატოვიჩი** (; დ. 4 მარტი 1900, გატჩინა – გ. 18 აგვისტო, 1983, ვარშავა) — პოლონელი არქიტექტორი და არქიტექტურის ისტორიკოსი, პოლონეთის მეცნიერებათა აკადემიის (1952) და  პარიზის არქიტექტურული აკადემიის (1967) წევრი. 

## ბიოგრაფია
1918-1924 წლებში სწავლობდა პეტერგურგის, 1924-1930 წლებში კი ვარშავის პოლიტექნიკურ ინსტიტუტში. 1925 წლიდან ასწავლიდა იქვე. 1946 წლიდან მუშაობდა [ვრშავის ცენტრის რეკონსტრუქციაზე და პოლონეთის სხვა ქალაქების არქიტექტურულ ძეგლთა აღდგენაზე. 1950 წელს მიიღო პოლონეთის სახელმწიფო პრემია.

## ლიტერატურა
## სქოლიო
კატეგორია:პოლონელი არქიტექტორები
კატეგორია:რუსეთში დაბადებულები
ჯამილ სიდკი ალ-ზაჰავი

**ჯამილ სიდკი ალ-ზაჰავი** (; დ. 17 ივნისი 1863 – გ. 1936) — ერაყელი პოეტი, ახალი არაბული პოეზიის წარმოამდგენელი. ეკუთვნოდა ქურთულ გვარს, ალ-ბაბანს. ახრაბულ პოეზიაში შეიტანა ახალი თემები და პროგრესული იდეები. 1909 წელს ერთ-ერთმა პირველმა შექმნა არაბული თეთრი ლექსის ნიმუში. ავტორია პოპულარული ელეგიებისა და პატრიოტული ლექსებისა. დაბეჭდილია მისი ექვსი დივანი, პირველი 1909, ბოლო 1963 წელს. ცნობილია, როგორც მთარგმნელიც. 

## ლიტერატურა
## რესურსები ინტერნეტში
## სქოლიო
კატეგორია:ერაყელი პოეტები
კატეგორია:მწერლები ანბანის მიხედვით
ლუთფია ზაჰიდოვა

**ლუთფია ზაჰიდოვა** (; დ. 6 ნოემბერი 1925, კონიბოდომი – გ. 1995) — ტაჯიკი საბჭოთა ბალერინა, სსრკ-ის სახალხო არტისტი (1957). იყო პირველი ტაჯიკი კლასიკური მოცეკვავე. 1941 წლიდან იყო დუშანბეს ოპერის და ბალეტის თეატრის მსახიობი. 

## ლიტერატურა
კატეგორია:ტაჯიკი მსახიობები
კატეგორია:ბალერინები
კატეგორია:სსრკ-ის სახალხო არტისტები
კატეგორია:საბჭოთა კავშირის კომუნისტური პარტიის წევრები
მორატილია-დე-ლოს-მელეროსი

**მორატილია-დე-ლოს-მელეროსი** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების გვადალახარის პროვინციის ლა-ალკარიის კომარკის შემადგენლობაში.  ფართობი —  29 კმ². მოსახლეობა — 100 კაცი (2019 წ.).

## იხილეთ აგრეთვე
* გვადალახარის მუნიციპალიტეტები

## რესურსები ინტერნეტში
* მორატილია-დე-ლოს-მელეროსის მუნიციპალიტეტის ოფიციალური საიტი

## სქოლიო
კატეგორია:გვადალახარის მუნიციპალიტეტები
მათე ზახაროვი

**მათე ზახაროვი** (; დ. 5 აგვისტო 1898, ვოილოვო – გ. 31 იანვარი, 1972, მოსკოვი) — რუსი სამხედრო პირი, საბჭოთა კავშირის მარშალი (1959), საბჭოთა კავშირის გმირი (1945, 1971), ჩეხოსლოვაკიის გმირი (1971).

## ბიოგრაფია
1917 წელს შევიდა წითელ არმიაში და მონაწილეობდა ზამთრის სასახლის აღებაში. რუსეთის სამოქალაქო ომში, 1918-1920 წლებში, იყო სამეთაურო თანამდებობებზე. 1928 წელს დაამთავრა ფრუნზეს სახელობის სამხედრო აკადემია, 1937 წელს გენშტაბის აკადემია. 1937-1938 წლებში იყო ლენინგრადის სამხედრო ოლქის შტაბის უფროსი, 1938-1940 წლებში იყო გენშტაბის უფროსის თანაშემწე. 1940 წლის ივლისიდან იყო ოდესის სამხედრო ოლქის შტაბის უფროსი. 1941-1945 წლებში იყო ჯერ მე-9 არმიის, შემდეგ ჩრდილო-დასავლეთის მიმართულების უფროსი. 1945-1949 და 1963-1964 წლებში იყო გენშტაბის სმახედრო აკადემიის უფროსი, 1960-1971 წლებში იყო გენშტაბის უფროსი და სსრკ-ის თავდავის მინისტრის მოადგილე.

## ლიტერატურა
## რესურსები ინტერნეტში
## სქოლიო
კატეგორია:რუსი სამხედრო მოღვაწეები
კატეგორია:საბჭოთა კავშირის კომუნისტური პარტიის წევრები
კატეგორია:რუსეთში დაბადებულები
კატეგორია:საბჭოთა კავშირის გმირები
კატეგორია:შტაბის უფროსები დიდ სამამულო ომში
კატეგორია:ოქტომბრის რევოლუციის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
მუჰამედ ზაჰირ-შაჰი

**მუჰამედ ზაჰირ-შაჰი** (დ. 15 ოქტომბერი 1914, ქაბული – გ. 2007) — პუშტუნი, ავღანეთის სამეფოს უკანასკნელი მეფე 1933-1973 წლებში. 

## ბიოგრაფია
1932 წელს დაინიშნა ეროვნული თავდაცვის მინისტრის მოადგილედ, 1933 წლის სექტემბერში დაინიშნა განათლების მინისტრად. 1933 წლის 8 ნოემბერს, საზეიმო ცერემონიალზე  მამის, ნადირ-შაჰის მკვლელობის შემდეგ ავიდა ტახტზე. 1973 წლის ივლისში, თვალსა და წელკავზე ოპერაციის გაკეთების მიზნით იმყოფებოდა იტალიაში, მისმა ძიძემ და ბიძაშვილმა პრემიერ-მინისტრმა  მოჰამად დაუდმა სამხედრო გადატრიალება მოაწყო. სამოქალაქო ომის თავიდან ასარიდებლად მეფე ტახტიდან გადადგა, რითაც ავღანეთის სამეფომ არსებობა შეწყვიტა და იგი ავღანეთის რესპუბლიკამ შეცვალა. 

## ლიტერატურა
## რესურსები ინტერნეტში
## სქოლიო
კატეგორია:პუშტუნები
კატეგორია:ავღანეთის მეფეები
კატეგორია:დამხობილი მონარქები
კატეგორია:გადატრიალების შედეგად თანამდებობიდან გადაყენებული ლიდერები
იური ზბანაცკი

**იური ზბანაცკი** (; დ. 19 დეკემბერი 1913, ბორსუკოვი – გ. 1994) — უკრაინელი საბჭოთა მწერალი. მეორე მსოფლიო ომში ხელმძღვანელობდა პარტიზანულ შენაერთს. პირველი ნაწარმოები დაბეჭდა 1944 წელს. ქართულად მისი ნაწარმოებები თარგმნა გიორგი ნამორაძემ.

## ნაშრომები
*„შავარდნის ტყის საიდუმლო“, 1948
*„ტყის მზეთუნახავი“, 1955
*„მკის წინ“ 1955, რომანი
*„მომილოცეთ, მეგობრებო!“ 1956, 
*„ერთადერთი“, 1959
*„ტალღები“, 1967, რომანი

## ლიტერატურა
## სქოლიო
კატეგორია:უკრაინელი მამაკაცი მწერლები
კატეგორია:საბჭოთა კავშირის კომუნისტური პარტიის წევრები
კატეგორია:დიდი სამამულო ომის პარტიზანები
კატეგორია:მწერლები ანბანის მიხედვით
კატეგორია:ოქტომბრის რევოლუციის ორდენის კავალრები
კატეგორია:კიევში გარდაცვლილები
რადრუჟის წმინდა პარასკევას ეკლესია

**რადრუჟის წმინდა პარასკევას ეკლესია** () — XVI საუკუნის ხის ეკლესია სოფელ რადრუჟში, ლუბაჩუვის მაზრა, კარპატების სავოევოდო, პოლონეთი. ადრე ეკუთვნოდა ბერძნულ-კათოლიკურ ეკლესიას, ამჟამად კი მუზეუმია. 

2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიაზე კამბოჯაში, ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები პოლონეთში
კატეგორია:XVI საუკუნის ეკლესიები
ჰანს ზაქსი

**ჰანს ზაქსი** (; დ. 5 ნოემბერი 1494, ნიურნბერგი – გ. 19 იანვარი, 1576, იქვე) — გერმანელი პოეტი და მაისტერზინგერი. 1940 წლიდან ცხოვრობდა შვედეთში. რომის კათოლიკური ეკლესია დევნიდა მარტინ ლუთერის იდეების გაზიარებისთვის. წერდა რელიგიურ-დიდაქტიური ხასიათის ლიტერატურულ და დრამატუულ ნაწარმოებებს, დაასცინოდა გერმანელი თავადების ურთიერთდაპირისპირებას, მომხვეჭელობას, კათოლიკე ბერების გარყვნილებას, უქნარა ფეოდალებს. აღწერა მოხეტიალე შეგირდების მხიარული თავგადასავალი.

## შემოქმედება
*„ვიტენბერგის ბულბული“, 1523
*„ღმერთების ქებული საუბარი რომის იმპერიაში გაბატონებული არეულობის თაობაზე“, 1527
*„ანგარება საშინელი მხეცია“, 1527
*„ნეტარი ქვეყანა“, 1530
*„ფიულზინგელი ცხენიპარია“, 1533
*„შეგირდი სამოთხეში“, 1550

## ლიტერატურა
## რესურსები ინტერნეტში
## სქოლიო
კატეგორია:დაბადებული 1494
კატეგორია:დაბადებული 5 ნოემბერი
კატეგორია:გარდაცვლილი 1576
კატეგორია:გარდაცვლილი 19 იანვარი
კატეგორია:გერმანელი მამაკაცი პოეტები
კატეგორია:მწერლები ანბანის მიხედვით
მაკედონიის ფოლკლორის მუზეუმი

**გუმენისას ფოლკლორის მუზეუმი** (), ასევე ცნობილი როგორც **მაკედონიის ფოლკლორის მუზეუმი** (Mακεδονικό Λαογραφικό Μουσείο) ან **ალევრასის ფოლკლორის მუზეუმი** (Λαογραφικό Μουσείο Αλευρά) — მუზეუმი ქალაქ გუმენისაში, ცენტრალური მაკედონიის კილკისის რეგიონში, საბერძნეთი, თესალონიკიდან 85 კილომეტრში.

## ისტორია
მუზეუმი დაარსდა 1991 წელს ქრისტოს და კატერინა ალევრასების მიერ. იგი განთავსებულია ახალ ორსართულიან შენობაში დიმიტრიოს კაკავუს ქუჩა №18-ში და მისი მიზანია ხალხური ტრადიციებისა და კულტურის შენარჩუნება ასევე ხალხური კულტურის საიდუმლოებებისა და სილამაზეების ახალგაზრდა თაობისათვის გადაცემა.

## ექსპონატები
პირველ სართულზე გამოფენილია ხალხური სამოსი, მამაკაცისა და ქალის საზეიმო და ყოველდღიური ტანსაცმელი მთელი მაკედონიიდან, მათ შორის სარაკაცანული და თრაკიული კოსტიუმები და მაკედონელი მებრძოლის უნიფორმა. აქვეა ხელით ნაქარგი აბრეშუმი, ხელით ნაქსოვი მატყლის ლოგინის თეთრეული, საოჯახო ავეჯი, XIX საუკუნის დეკორატიული და საყოფაცხოვრებო ნივთები, მეცხრამეტე საუკუნის დოკუმენტი და მაკედონელი მებრძოლების პირადი ნივთები. ბუნებრივია, მუზეუმში ასევე დაცულია ტრადიციული სასოფლო-სამეურნეო იარაღები (გუთანი, თოხები, წყლის ვარცლები, ხაფანგები) და საქსოვი მოწყობილობები (საქსოვი დაზგა, სართავი ჯარები, თითისტარები, მაქოები).

სარდაფში განთავსებულია შთამბეჭდავი ღვინისა და ადგილობრივი არყის, ე. წ. „ციპუროს“ კასრები, ასევე სხვადასხვა არტეფაქტები, რომლებიც დაკავშირებულია ტრადიციულ მეღვინეობასთან; აქვეა ადგილობრივი თიხის ჭურჭლის გამოფენაც.

## გალერეა

File:Macedonian_Museums-48-Laografiko_Goumenissas-213.jpg|ლულა
File:Macedonian_Museums-48-Laografiko_Goumenissas-214.jpg|ქალის ადგილობრივი კოსტიუმები
File:Macedonian_Museums-48-Laografiko_Goumenissas-215.jpg|შთამბეჭდავი ღვინის კასრები
File:Macedonian_Museums-48-Laografiko_Goumenissas-216.jpg|ტრადიციული სასოფლო-სამეურნეო იარაღები

## რესურსები ინტერნეტში
* მუზეუმის ოფიციალური საიტი

## სქოლიო
კატეგორია:საბერძნეთის მუზეუმები
Don't Starve

მინი|თამაშის გამოფენა 2016
**არ იშიმშილო** (ინგლ. ''Don't Starve*) — Klei Entertainment-ის შექმნილი და გამოცემული გადარჩენის ჟანრის ვიდეო თამაშია, რომელიც პირველად გამოვიდა 2013 წლის 23 აპრილს Microsoft Windows-ის, OS X-ის და Linux-ის პლატფორმებზე. თამაშის PlayStation 4-ის ვერსია, სახელწოდებით *Don't Starve: Giant Edition*, გამოვიდა 2014 წელს (შემდეგში დაემატა PlayStation Vita და PlayStation 3 2014-2015 წლებში, ხოლო Xbox One-ის ვერსია — 2015 წლის აგვისტოში). iOS-ისთვის თამაში გამოვიდა 2015 წლის 9 ივლისს სახელწოდებით *Don't Starve: Pocket Edition*, Android-ის ვერსია კი — 2016 წლის 20 ოქტომბერს. თამაშის გაფართოება *Reign of Giants* გამოვიდა 2014 წლის 30 აპრილს, ხოლო მრავალმომხმარებლიანი გაფართოება *Don't Starve Together'' უფასოდ დაემატა არსებულ მომხმარებლებს 2015 წლის 3 ივნისს. Nintendo Switch-ის ვერსია გამოვიდა 2018 წლის 12 აპრილს. Steam-ზე თამაშის შეძენისას მომხმარებელს შეუძლია სასაჩუქრო ასლი მისცეს 1 მეგობარს უფასოდ.

თამაში მოგვითხრობს მეცნიერ უილსონის შესახებ, რომელიც პარალელურ სამყაროში — (The Constant) — აღმოჩნდება და უნდა გადარჩეს რაც შეიძლება დიდი ხნით. მოთამაშემ უილსონი უნდა შეანარჩუნებინოს ცოცხალი, შეიმშილი და მენტალურად სტაბილურობა, ასევე აერიდოს სიურეალისტურ და ზებუნებრივ მტრებს, რომლებიც მას მოკვლასა და მისი ჭამას ცდილობენ. თამაშის სათავგადასავლო რეჟიმი (Adventure Mode) სიუჟეტს სიღრმეს ამატებს და უილსონს მის წინააღმდეგ აყენებს თამაშის ანტაგონისტს — მაქსველს.

არ იშიმშილო არის Klei Entertainment-ის თამაში გადარჩენის ჟანრში. თამაშის იდეა გაჩნდა ინდუსტრიაში გადარჩენის თამაშების პოპულარობის პიკზე. თამაშზე გავლენა მოახდინა Minecraft-მა, რომელმაც ეს ტენდენცია განავითარა, ასევე რეჟისორ ტიმ ბარტონის ესთეტიკამ. მიუხედავად რთული გეიმპლეისა და მუდმივი სიკვდილის (permadeath) მექანიკის, თამაშმა კრიტიკოსებისგან დადებითი შეფასებები მიიღო ვიზუალური სტილის, მუსიკის და სიკვდილის მრავალფეროვანი მეთოდებისთვის.

## რესურსები ინტერნეტში
* Steam-ის გვერდი
* თამაშის ოფიციალური გვერდი 

კატეგორია:Sandbox თამაშები
კატეგორია:2013 წლის ვიდეო თამაშები
კატეგორია:Android-ის თამაშები
კატეგორია:ინდი-თამაშები
კატეგორია:Linux-ის თამაშები
კატეგორია:Microsoft-ის თამაშები
კატეგორია:Mac OS X-ის თამაშები
კატეგორია:PlayStation 3-ის თამაშები
კატეგორია:PlayStation 4-ის თამაშები
კატეგორია:Windows-ის თამაშები
კატეგორია:Xbox 360-ის თამაშები
კატეგორია:Xbox One-ის თამაშები
პავლე ზდროდოვსკი

**პავლე ზდროდოვსკი** (; დ. 4 მაისი 1890, ურალსკი – გ. 24 ივლისი, 1976, მოსკოვი) — რუსი საბჭოთა მიკრობიოლოგი, იმუნოლოგი, სსრკ-ის მედიცინის მეცნიერებათა აკადემიის აკადემიკოსი (1945)

## ბიოგრაფია
1914 წელს დაამთავრა ყაზანის უნივერსიტეტი. 1922 წელს ბაქოში დააარსა აზერბაიჯანის მიკრობიოლოგიის და ჰიგიენის ინსტიტუტი და იყო მისი ხელმძღვანელი და დირექტორი. 1930 წლიდან მუშაობდა ექსპერიმენტული მედიცინის საკავშირო ინსტიტუში, 1945 წლიდან კი  სსრკ-ის მედიცინის მეცნიერებათა აკადემიის ეპიდემიოლოგიის და მიკრობიოლოგიის ინსტიტუტში.

## ლიტერატურა
## რესურსები ინტერნეტში
## სქოლიო
კატეგორია:საბჭოთა ბიოლოგები
კატეგორია:რუსეთში დაბადებულები
კატეგორია:მოსკოვში გარდაცვლილები
Nemzzz

**ნემია ემანუელ სიმსი** (ინგლ. Nemiah Emmanuel Simms; ცნობილი ფსევდონიმით **Nemzzz**; დ. 28 მარტი, 2004, მანჩესტერი) — ბრიტანელი რეპერი. აღიარება მოიპოვა 2021 წელს სიმღერებით „Elevate“ და „2ms“. თავისი პირველი მიქსტეიპი DO NOT DISTURB გამოუშვა 2024 წელს, რომელმაც მე-17 ადგილი დაიკავა ბრიტანეთის ალბომების ჩარტში. 

## ადრეული ცხოვრება 
ნემია ემანუელ სიმსი დაიბადა მანჩესტერში და გაიზარდა გორტონის ტერიტორიაზე. მისი დედა და ბიძა ჩართულები იყვნენ მუსიკალურ საქმიანობაში,ხოლო მამა იყო რეგის შემსრულებელი. ნემია იამაიკური წარმოშობისაა.

## კარიერა 
Nemzzz-მა რეპის შექმნა დაიწყო 2018 წელს. მისი პირველი ვირუსული სიმღერა „Elevate“ გამოვიდა 2021 წელს, რომელმაც დაიმსახურა მუსიკალური ვიდეო MGM Daily-სგან. შემდეგი სიმღერა „2ms“ გამოუშვა 2022 წლის თებერვალში, რომელმაც დიდი ყურადღება მიიპყრო. 2022 წელს მუშაობდა სიმღერაზე „No Refunds“ ჯგუფ Stay Flee Get Lizzy და რეპერ Knuckles-თან ერთად. ის განაგრძობდა სინგლების გამოშვებას 2023 წლის მაისამდე. 2023 წლის ოქტომბერში გამოუშვა სიმღერა „Money and Vibes“, პირველი სინგლი მისი სადებიუტო მიქსტეიპისთვის. იმავე წელს მოაყოლა სიმღერები „8AM In Manny“ და „Therapy“. 2024 წლის თებერვალში გამოცხადდა მიქსტეიპი DO NOT DISTURB და გამოვიდა სიმღერა „PTSD“. მიქსტეიპმა მე-17 ადგილი დაიკავა ბრიტანეთის ალბომების ჩარტში და 1-ელი ადგილი ბრიტანეთის R&B ალბომების ჩარტში.

## რესურსები ინტერნეტში
*Nemzzz — Spotify-ზე

## სქოლიო
კატეგორია:ინგლისელი რეპერები
კატეგორია:დაბადებული 28 მარტი
კატეგორია:დაბადებული 2004
კატეგორია:ცოცხალი ადამიანები
გერმანიის დემოკრატიული რესპუბლიკის სახელმწიფო ბანკი

**გერმანიის დემოკრატიული რესპუბლიკის სახელმწიფო ბანკი** — გერმანიის დემოკრატიული რესპუბლიკის ერთიანი საეიმისიო, საკასო, საანგარიშსწორებო და საკრედიტო ბანკი. შეიქმნა 1948 წელს  და 1968 წლამდე ერქვა გერმანიის საემისიო ბანკი. სარგებლობდა ფულის ნიშნების გამოშვების მონოპოლიური უფლებით, გეგმავდა ფულის მიმოქცევასმ, ადგენდა საკრედიტო გეგმას, მონაწილეობდა ქვეყნის საგადახდო ბალანსის შემუშავებაში, ახორციელებდა სახელმწიფო ბიუჯეტის საკასო შესრულებას.

## ლიტერატურა
კატეგორია:გერმანიის ისტორია
ალარკონი (ქალაქი)

**ალარკონი ** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების კუენკის პროვინციის მანჩუელის კომარკის შემადგენლობაში.  ფართობი —  120 კმ². მოსახლეობა —  156 კაცი (2020 წ.).

## იხილეთ აგრეთვე
* კუენკის მუნიციპალიტეტები

## რესურსები ინტერნეტში
* ალარკონის მუნიციპალიტეტის ოფიციალური საიტი

## სქოლიო
კატეგორია:კუენკის მუნიციპალიტეტები
გერმანიის მეცნიერებათა აკადემია ბერლინში

**გერმანიის მეცნიერებათა აკადემია ბერლინში** ― გერმანიის დემოკრატიული რესპუბლიკის წამყვანი სამეცნიერო დაწესებულება. დაარსდა 1946 წელს პრუსიის მეცნიერთა აკადემიის ბაზაზე. ექვემდებარებოდა გდრ-ის მინისტრთა საბჭოს. 1977 წლისთვის მის შემადგენლობაში შედიოდა 24 ცენტრალური ინსტიტუტი და 14 ინსტიტუტი, ირიცხებოდა 94 აკადემიკოსი, 51 წევრ-კორესპონდენტი და 116 უცხოელი წევრი.

## ლიტერატურა
კატეგორია:ბერლინის ორგანიზაციები
კატეგორია:კომუნიზმი გერმანიაში
კატეგორია:1946 წელს დაარსებულები
ალექსანდრე ზგურიდი

**ალექსანდრე ზგურიდი** (; დ. 10 თებერვალი 1904, სარატოვი – გ. 1998) — რუსი კინორეჟისორი, ტელეწამყვანი სსრკ სახალხო არტისტი (1969). 1930 წელს დაიწყო კინოში მუშაობა. 1932 წლიდან იყო მოსკოვის სამეცნიერო-პოპულარული ფილმების კინოსტუდიის რეჟისორი. არის სამგზის სტალინური პრემიის (1941, 1946 და 1950) და რსფსრ-ის სახელმწიფო პრემიის (1969)ლაურეატი

## ფილმოგრაფია
*„შუა აზიის ქვიშებში“, 1943
*„ოკეანის ყინულებში“, 1953
*„ჯუნგლების ბილიკებით“ 1959
*„წინაპართა ნაკვალევზე“ 1962
*„მოჯადოებული კუნძულები“, 1964
*„ტყის სიმფონია“, 1967

## ლიტერატურა
## რესურსები ინტერნეტში
## სქოლიო
კატეგორია:დაბადებული 23 თებერვალი
კატეგორია:დაბადებული 1904
კატეგორია:გარდაცვლილი 16 სექტემბერი
კატეგორია:გარდაცვლილი 1998
კატეგორია:რუსეთში დაბადებულები
კატეგორია:რუსი კინორეჟისორები
კატეგორია:სტალინური პრემიის ლაურეატები
კატეგორია:სსრკ-ის სახალხო არტისტები
კატეგორია:რსფსრ-ის სახალხო არტისტები
კატეგორია:შრომის წითელი დროშის ორდენის კავალრები
კატეგორია:საპატიო ნიშნის ორდენის კავალრები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:ვლადიმერ ლენინის დაბადების 100 წლისთავის აღსანიშნავი მედლით დაჯილდოებულები
კატეგორია:მოსკოვში გარდაცვლილები
ნინო ყაზახაშვილი

**ნინო ყაზახაშვილი** (დ. 1886 — გ. მაისი, 1991) — ქართველი პედაგოგი.

## ბიოგრაფია 
დაამთავრა თბილისის წმინდა ნინოს სასწავლბელი. ასწავლიდა თელავის შრომის II სკოლაში და თელავის ქალთა ჰუმანიტარულ ტექნიკუმში. 58 წლის განმავლობაში ასწავლიდა ქართულ და რუსულ ენასა და ლიტერატურას, საქართველოს ისტორიას და მასწავლებელთა დახელოვნების კურსებზე ქართულ სკოლებში რუსული ენის სწავლების მეთოდიკას. წლების განმავლობაში იყო თელავის ისტორიულ-ეთნოგრაფიული მუზეუმის მეცნიერ-მუშაკი, სადაც შეკრიბა ბევრი ექსპონატი და დაწერა სამეცნიერო ნაშრომები. შეისწავლა საბავშვო მწერლის ზაქარია ნემსაძის ცხოვრება და შემოქმედება. გადათრგმნა ქ. პუშკინის რამდენიმე ლექსი, მათ შორის - „სიმღერა ბრძენ ოლეგზე“.

## რესურსები ინტერნეტში
კატეგორია:XX საუკუნის ქართველები
კატეგორია:ქართველი პედაგოგები
კატეგორია:დაბადებული 1886
კატეგორია:გარდაცვლილი 1991
იუნა კიმ

**იუნა კიმ** (კორ.: 김연아; დ. 5 სექტემბერი, 1990) აღმოსავლური სახელისა და გვარის მიმდევრობით **კიმ იუ-ნა** ან **კიმ იონ-ა** — სამხრეთ კორეელი მოციგურავე. ცნობილი თავისი მრავალმხრივ სრულყოფილი უნარებით, მიღწევებით, პოპულარობითა და გავლენით სპორტში. სამხრეთ კორეაში ყველაზე აღიარებული ათლეტია და მიჩნეულია ფიგურული სრიალის ისტორიაში ერთ-ერთ საუკეთესო მოციგურავედ, ზედმეტსახელით “დედოფალი იუნა”. ფიგურული სრიალი დაიყო ხუთი წლის ასაკში და ქალთა ინდივიდუალურ შეჯიბრებში იღებდა მონაწილეობას 2001-2014 წლებში. იუნა 2010 წლის ოლიმპიადის ჩემპიონია, 2014 წლის ვერცხილის მედალოსანი, გახდა მსოფლიო ჩემპიონი ორჯერ (2009,2013), ოთხი კონტინენტის 2009 წლის ფიგურული სრიალის ჩემპიონატის ჩემპიონი, 2005 წლის ISU ჯუნიორ გრან პრის ჩემპიონი და სამხრეთ კორეის ექვსგზის ეროვნული ჩემპიონი (2003-2006, 2013, 2014).
იუნას არასდროს დაუტოვებია პოდიუმი კონკურენტუნარიანი კარიერის განმავლობაში არ დაუტოვებია, რითაც გახდა პირველი სამხრეთ კორეელი ფიგურული მოციგურავე, რომელმაც მოიგო მედალი ოლიმპიურ თამაშებზე, მსოფლიო ჩემპიონატებზე,  ISU გრან პრისა და ISU ჯუნიორ გრან პრიზე. მან მოიგო ყველა დიდი საერთაშორისო შეჯიბრი თავისი კარიერის განმავლობაში და ყოფილი რეკორდსმენი ISU შეფასებითი სისტემის ქვეშ მყოფი სამივე შეჯიბრის სეგმენტის ქალთა სოლო სრიალის გამარჯვებით და რეკორდის 11-ჯერ მოხსნით. ის იყო პირველი ქალი, რომელმაც 150 ქულაზე მეტი აიღო თავისუფალი სრიალის სეგმენტში და 200 ქულა ჯამური ქულებით. კიმს ასევე იხსენებენ მეტოქეობისთვის სამგზის მსოფლიო ჩემპიონ იაპონელ მაო ასადასთან. ასადა 2 ოლიმპიური ციკლის განმავლობაში გამოდიოდა ქალთა ფიგურული სრიალის წინა ხაზებზე 2014 წლის ზამთრის ოლიმპიადამდე სოჭში.

2014 წელს კონკურენტული კარიერის დასრულების შემდეგ, ის გახდა მთავარი ფაქტორი 2018 წლის ზამთრის ოლიმპიური თამაშების მასპინძელი გამხდარიყო მისი ქვეყანა. მას ასევე ჰქონდა რამდენიმე წარმატებული სატელევიზიო შოუ ფიგურული სრიალის შესახებ, როგორიცაა *All that skate*. მისი მრავალი სპონსორებიდან გამომდინარე, იუნა გახლდათ ერთ-ერთი ყველაზე მაღალ ანაზღაურებადი ათლეტი საშეჯიბრო კარიერის დასრულების შემდეგაც კი. ის შესულია ჟურნალ ტაიმის ყოველწლიურ სიაში მსოფლიოს ყველაზე გავლენიანი ადამიანებისა 2010 წელს და მრავალ ფორბსის სიაში.  

## ადრეული ცხოვრება
კიმ იუნა დაიბადა 1990 წლის 5 სექტემბერს, გიონგგიდოს პროვინციაში, სამხრეთ კორეაში, ქვეყნის ჩრდილოეთ ნაწილში. მისი სახელის უფრო სტანდარტული ტრანსლიტერაცია არის “იონ-ა”, თუმცა პასპორტის აღებისას მისი სახელი არასწორად დაწერეს როგორც “იუ-ნა”(유나) “იონ-ა”-ს(연아) ნაცვლად. კონკურენტული კარიერიდან მოყოლებული, მან საერთაშორისო მედიას სთხოვა მისთვის მიემართათ როგორც “იუნა კიმ” და არა როგორც “კიმ იუ-ნა”.

## სქოლიო
კატეგორია:დაბადებული 1990
კატეგორია:ოლიმპიური ვერცხლის მედალოსნები
კატეგორია:ოლიმპიური თამაშების ოქროს მედალოსნები
კატეგორია:მოციგურავეები
კატეგორია:ცოცხალი ადამიანები
ნატალია ბელოხვოსტიკოვა

**ნატალია ნიკოლოზის ასული ბელოხვოსტიკოვა** (; დ. 28 ივლისი, 1951, მოსკოვი) — საბჭოთა და რუსი კინომსახიობი, რსფსრ სახალხო არტისტი (1984), სსრკ სახელმწიფო პრემიის ორგზის ლაურეატი (1971, 1985).

ბელოხვოსტიკოვა არის სსრკ სახელმწიფო პრემიის ყველაზე ახალგაზრდა ლაურეატი რუსული კინოს ისტორიაში (20 წლის ასაკში მიიღო)   .

## ბიოგრაფია
ნატალია ბელოხვოსტიკოვა დაიბადა 1951 წლის 28 ივლისს მოსკოვში ნიკოლაი დიმიტრის ძე ბელოხვოსტიკოვის (1918-1984) და ანტონინა რომანის ასულ ლიამინას (1924-2009) ოჯახში. მამა დიპლომატი იყო, ჰქონდა საგანგებო და სრულუფლებიანი ელჩის რანგი, მუშაობდა კანადაში, დიდ ბრიტანეთში, შვედეთში; დედა მუშაობდა მთარგმნელად. 11 თვის ასაკში მომავალი მსახიობი ინგლისში წაიყვანეს, სადაც ხუთი წელი გაატარა. სკოლის წლებში ნატაშა მშობლებმა მოსკოვში ბებიასთან გაგზავნეს საცხოვრებლად. . 1967 წელს, როდესაც ფილმი უკვე გამოვიდა დიდ ეკრანზე, ბელოხვოსტიკოვა მივიდა გორკის სახელობის ახალგაზრდობისა და ახალგაზრდული კინოს ცენტრალურ კომიტეტში. კინოსტუდიის დერეფანში სერგეი გერასიმოვს შეხვდა. შორიახლოს იყო ფილმის „დედის გულის“ (1965) მხატვარი, რომელმაც ნატალია რუსული კინოს ოსტატს გააცნო. მან თქვა, რომ ნატაშა აპირებდა ВГИК-ში ჩაბარებას. - „ოჰ, რა სამწუხაროა, - ხელები ასწია გერასიმოვმა, - მე უკვე ჩამოვაყალიბე ჩემი კურსი. მაგრამ არ ინერვიულო. მოდი 1 სექტემბერს, გამოცდების გარეშე აგიყვან“.  

სერგეი აპოლინარის ძემ რამდენჯერმე მიიწვია ბელოხვოსტიკოვა მნიშვნელოვანი როლების შესასრულებლად. ნატალიას პირველი მთავარი და სერიოზული ნამუშევარი კინოში იყო ლენა ბარმინას როლი ფილმში „ტბასთან“ (1969). ფილმში ამ როლის შესრულებისთვის დამწყებმა მსახიობმა სსრკ სახელმწიფო პრემია მიიღო.

1971 წელს დაამთავრა გერასიმოვის სახელობის კინემატოგრაფიის ინსტიტუტი (ВГИК) , რუსეთის კინემატოგრაფიული ხელოვნებისა და მეცნიერების ეროვნული აკადემიის   წევრია.

## ოჯახი
* ქმარი (1974 წლიდან) - ვლადიმერ ნაუმოვი (1927-2021), კინორეჟისორი; სსრკ სახალხო არტისტი (1983). 
* 2006 : სამშობლოს წინაშე დამსახურებისთვის ორდენი, მე-4 ხარისხის - რუსული კინოს განვითარებაში შეტანილი დიდი წვლილისთვის და მრავალწლიანი შემოქმედებითი საქმიანობისთვის 

### სხვა ჯილდოები, პრიზები და აღიარება
* 1970 : კარლოვი ვარის საერთაშორისო კინოფესტივალის პრიზი – საუკეთესო მსახიობი ქალის როლისთვის ფილმში „ტბასთან“ (1969)  
* 1995 : ვერა ახლადნაიას პრემია - შესრულებული როლისთვის ფილმში „თეთრი დღესასწაული“ (1994) 
* 2000 : ვერა ხოლოდნაიას პრემია - შესრულებული როლისთვის ფილმში „საათი ისრების გარეშე“ (სხვა სახელი „ნარდოს საიდუმლო, ან თეთრი ძაღლის სიზმარი“)
* 2003 : ევროპის კინოფესტივალის პრიზი – კინოში შეტანილი დიდი წვლილისთვის 

## რესურსები ინტერნეტში
## სქოლიო
კატეგორია:დაბადებული 1951
კატეგორია:დაბადებული 28 ივლისი
კატეგორია:მოსკოვში დაბადებულები
კატეგორია:XX საუკუნის რუსი ქალი მსახიობები
კატეგორია:XXI საუკუნის ქალი მსახიობები
კატეგორია:სსრკ-ის სახელმწიფო პრემიის ლაურეატები
კატეგორია:რსფსრ-ის დამსახურებული არტისტები
კატეგორია:რსფსრ-ის სახალხო არტისტები
კატეგორია:რუსეთის ფედერაციის ღირსების ორდენის კავალრები
კატეგორია:IV ხარისხის მამულის წინაშე დამსახურებისათვის ორდენის კავალრები
კატეგორია:ცოცხალი ადამიანები
დაიან გრიფინი

**დაიან ედმუნდ გრიფინი** ( ; დ. 5 მაისი, 1940, აიოვა-სიტი, აიოვა – გ.  28 ოქტომბერი, 2024 ) — ამერიკელი მეცნიერი, მედიკოსი, ვირუსოლოგი. მედიცინის მეცნიერებათა დოქტორი (1968), ფილოსოფიის დოქტორი (1970), ჯონ ჰოპკინზის  უნივერსიტეტის დამსახურებული პროფესორი 1970 წლიდან,ამერიკის შეერთებული შტატების მეცნიერებათა ეროვნული აკადემიის ვიცე-პრეზიდენტი (2013 წლიდან, წევრი 2004 წლიდან), ასევე ამერიკის შეერთებული შტატების ეროვნული აკადემიის (2004) და ამერიკის ფილოსოფიური საზოგადოების  (2018) წევრი. პიონერი ვირუსოლოგიის, ინფექციური დაავადებების დარგში, მსოფლიოში ცნობილი ექსპერტი ალფავირუსების, მწვავე ენცეფალიტის, წითელას, აივ ინფექციის და მალარიის კვლევების მიმართულებით.  (1970) სტენფორდის უნივერსიტეტის სამედიცინო სკოლიდან. სპეციალიზაცია გაიარა შინაგანი დაავადებების მკურნალობის განხრით. იყო ჯონ ჰოპკინზის უნივერსიტეტის პოსტდოქტორი, ხოლო 1974 წელს გახდა ასისტენტ პროფესორი, 1986 წლიდან — დოცენტი; 1994 წლიდან 2014 წლამდე იყო Johns Hopkins Bloomberg School of Public Health-ის მოლეკულური მიკრობიოლოგიისა და იმუნოლოგიის დეპარტამენტის ხელმძღვანელი (თავდაპირველად იმუნოლოგიისა და ინფექციური დაავადებების დეპარტამენტი) ხოლო 2010 წლიდან იკავებდა უნივერსიტეტის გამორჩეული სერვის-პროფესორის თანამდებობას, გარდაცვლებამდე იყო მოლეკულური ბიოლოგიის კათედრის ემერიტუსი, ხოლო  2001 წლიდან 2007 წლამდე —  ჯონ ჰოპკინზის სახელობის მალარიის კვლევის ინსტიტუტის დამფუძნებელი დირექტორი.

2007 წელს იკავებდა ამერიკის მიკრობიოლოგიის საზოგადოების პრეზიდენტის თანამდებობას. ასევე იყო American Society for Virology-ის ექს პრეზიდენტი, ამერიკის მიკრობიოლოგიის აკადემიის და ნეიროვირულოგიის საერთაშორისო საზოგადოების (International Society for NeuroVirology)  და ამერიკელ მედიკოსთა საზოგადოების (Association of American Physicians[)  წევრი, ასევე მეცნიერების განვითარების ხელშეწყობის  ამერიკული ასოციაციის და ამერიკის ინფექციური დაავადებების საზოგადოების წევრი. დაიან გრიფინი 2024 წელს აირჩიეს ამერიკის ხელოვნებისა და მეცნიერების აკადემიაში.

1994 წლიდან 2004 წლამდე მუშაობდა ჟურნალ Journal of Virology-ს რედაქტორად.

მეცნიერი იყო ავტორი  400-მდე პუბლიკაციის. მისი შრომების ციტირებამ გადააჭარბა  24 700-ს. 

დაიანმა მომავალი მეუღლე, ჯონ გრიფინი გაიცნო სტენფორდის უნივერსიტეტში. ისინი 1965 წელს დაქორწინდნენ. ჯონ გრიფინი ასევე მუშაობდა ჯონ ჰოპკინზის სახელობის უნივერსიტეტში. წყვილს შეეძინა ორი ვაჟი. ჯონ გრიფინი  გარდაიცვალა 2011 წელს.

დაიან გრიფინი გარდაიცვალა 2024 წლის ოქტომბრის ბოლოს 84 წლის ასაკში ბალტიმორში, (მერილენდის შტატი).

## სქოლიო 
კატეგორია:მედიცინის დოქტორები
კატეგორია:ამერიკის ფილოსოფიური საზოგადოების წევრები
კატეგორია:აშშ-ის მეცნიერებათა ეროვნული აკადემიის წევრები
კატეგორია:ქალი მეცნიერები
კატეგორია:გარდაცვლილი 2024
კატეგორია:გარდაცვლილი 28 ოქტომბერი
კატეგორია:დაბადებული 1940
კატეგორია:დაბადებული 5 მაისი
კატეგორია:ამერიკელი ქალი ბიოლოგები
პოვროჟნიკის წმინდა იაკობის ეკლესია

**პოვროჟნიკის წმინდა იაკობის ეკლესია** () — ხის რომაულ-კათოლიკური (ყოფილი ლემკოს ბერძნულ-კათოლიკური) ტაძარი სოფელ პოვროჟნიკში, მალოპოლსკის სავოევოდოში.

2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიაზე კამბოჯაში, ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად.
 
პოვროჟნიკის ტაძარი ცნობილია 1604 წლიდან, თუმცა პირველადი ნაგებობიდან მხოლოდ საკურთხეველი შემორჩა. თანამედროვე ეკლესიის გარეგნული სახე ჩამოყალიბდა XVII-XVIII საუკუნეებში. თუმცა, შენობა მნიშვნელოვნად გადაკეთდა 1813 წლის რეკონსტრუქციის დროს. ეკლესია ძველი ადგილიდან ახალ ადგილას გადაიტანეს დატბორვის საფრთხის გამო.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები პოლონეთში
კვიატონის წმინდა პარასკევას ეკლესია

**კვიატონის წმინდა პარასკევას ეკლესია** () — ყოფილი ბერძნულ-კათოლიკური, ამჟამად რომაულ-კათოლიკური ეკლესია, რომელიც მდებარეობს სოფელ კვიატონში, გორლიცის პოვიატი, მალოპოლსკის სავოევოდო. ტაძარი მდებარეობს ტურისტულ მარშრუტზე „ხის არქიტექტურის გზა.“

ტაძარი მდებარეობს უსცე-გორლიცკეს გზასთან, ამავე სახელწოდების მართლმადიდებლური ეკლესიის უშუალო სიახლოვეს.

2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიაზე კამბოჯაში, ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები პოლონეთში
ვილიანუევა-დე-ლა-ხარა

**ვილიანუევა-დე-ლა-ხარა** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების კუენკის პროვინციის მანჩუელის კომარკის შემადგენლობაში.  ფართობი —  156 კმ². მოსახლეობა —  2,282 კაცი (2020 წ.).

## იხილეთ აგრეთვე
* კუენკის მუნიციპალიტეტები

## რესურსები ინტერნეტში
* ვილიანუევა-დე-ლა-ხარის მუნიციპალიტეტის ოფიციალური საიტი

## სქოლიო
კატეგორია:კუენკის მუნიციპალიტეტები
გერმანიის ერთიანი სოციალისტური პარტია

**გერმანიის ერთიანი სოციალისტური პარტია** ( ― სოციალისტური პარტია, რომელიც წამყვან როლს ასრულებდა გერმანიის დემოკრატიულ რესპუბლიკაში. შეიქმნა 1946 წელს გერმანიის კომუნისტური და სოციალ-დემოკრატიული პარტიების გაერთიანების შედეგად. დამფუძნებელი ყრილობა გაიმართა 1946 წლის 21-22 აპრილს. მისი პირველი თავმჯდომარეები იყვნენ ვ. პიკი და ო. გროტევოლი. გერმანიის ფედერაციულ რესპუბლიკაში პარტია აკრძალული იყო. ჰქონდა გამოცემები "Neues Deutschland", "Einheit" და "Neuer Weg". 1947-1956 წლებში იყო კომინფორმის წევრი. 1978 წელს გენერალური მდივანი იყო ერიხ ჰონეკერი, 1989 წელს ეგონ კრენცი. 1990 წლის მარტში სახელი გადაირქვა და ეწოდა დემოკრატიული სოციალიზმის პარტია.

## ყრილობები
* I ყრილობა 1949 წლის 25-28 იანვარი
* II ყრილობა 1950 წლის ივლისი
* III ყრილობა 1952 წლის ივლისი
* V ყრილობა 1958 წლის ივლისი
* VI ყრილობა 1963 წლის იანვარი
* VII ყრილობა 1967 წლის აპრილი
* IX ყრილობა 1976 წლის მაისი

## ლიტერატურა
## რესურსები ინტერნეტში
კატეგორია:გაუქმებული პოლიტიკური პარტიები
კატეგორია:კომუნიზმი გერმანიაში
კატეგორია:გერმანიის პოლიტიკური პარტიები
კატეგორია:1946 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ოვჩარის ღვთისმშობლის ეკლესია

**ოვჩარის ღვთისმშობლის ეკლესია** () — ბერძნულ-კათოლიკური ტაძარი, რომელიც მდებარეობს სოფელ ოვჩარიში, სენკოვის გმინა, გორლიცის პოვიატი, მალოპოლსკის სავოევოდო. ამჟამად გამოიყენება ბერძნულ-კათოლიკური და ლათინური თემების მიერ. წარმოადგენს მალოპოლსკის სავოევოდოს არქიტექტურულ ძეგლს.

2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიაზე კამბოჯაში, ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად.

## ისტორია
ტაძარი ააგეს 1653 წელს უფრო ძველი ტაძრის ადგილზე, რომელიც მეწყერმა დაანგრია. 1701 წელს ტაძარს მიაშენეს პრესვიტერიუმი და 1783 წელს დაემატა კოშკი, რომელიც ადგილობრივმა ოსტატებმა დმიტრი დეკოვეკინმა და ფიოდორ რუსინკამ ააშენეს. 1870 წელს გაფართოვდა ტაძრის შიდა სივრცე. 1938 წელს ტაძარში დაიხატა ფრესკები.

1947 წელს სოფლის მაცხოვრებლები, რომლებიც ლემკები იყვნენ, ოპერაცია ვისლას დროს პოლონეთის დასავლეთ ნაწილში გადაასახლეს და ტაძარი ლათინური მრევლის ფილიალად იქცა. 1958 წელს ლემკების დაბრუნების შემდეგ ტაძარი ბერძნულ-კათოლიკურ თემს დაუბრუნდა.

1983-1985 წლებში ჩატარდა ტაძრის რემონტი, რომლის დროსაც გამაგრდა ტაძრის საძირკველი და სახურავი დაიფარა ყავრით. ტაძრის აღდგენა აღინიშნა პოლონეთის კულტურისა და ხელოვნების სამინისტროს მიერ.

1984 წლის 6 ივნისს ტაძარი შეიტანეს მალოპოლსკის სავოევოდოს არქიტექტურული და ისტორიული ძეგლების რეესტრში (№ А-1214).

1995 წელს ტაძრის თემმა მიიღო "Prix Europa Nostra"-ს პრიზი არქიტექტურული ძეგლის საუკეთესო შენარჩუნებისთვის.

1998 წლიდან ტაძარი ერთდროულად გამოიყენება ბერძნულ-კათოლიკური და ლათინური თემების მიერ.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## ლიტერატურა
* G. i Z. Malinowscy, E. i P. Marciniszyn, Ikony i cerkwie. Tajemnice łemkowskich świątyń, Carta Blanca, Warszawa 2009, ISBN 978-83-61444-15-2

## სქოლიო
კატეგორია:მსოფლიო მემკვიდრეობის ძეგლები პოლონეთში
კატეგორია:XVII საუკუნის ეკლესიები
ბნელ ადამიანთა წერილები

**ბნელ ადამიანთა წერილები** () ― XVI საუკუნის გერმანული სატირული და პაროდიული თხზულება, დაწერილია ლათინურ ენაზე. I ნაწილი დაწერილია 1515 წელს და მისი ავტორები არიან პ. ბუშე და კ. რუბეანუსი. II ნაწილი დაწერილია 1517 წელს და ავტორია უ. ფონ ჰუტენი. თხზულება თითქოსდა გადმოსცემს იოჰანს როიხლინის წინააღმდეგ ამხედრებულ კელნელი თეოლოგების წერილებს, რომელთაც ისინი უგზავნიან თავიანთ მეთაურს.

## ლიტერატურა
## რესურსები ინტერნეტში
კატეგორია:გერმანული ლიტერატურა
კატეგორია:XVI საუკუნის ლიტერატურა
ანა მარია ერდოდი

**გრაფინია ანა მარია (მარი) ფონ ერდოდი** (დ. 8 სექტემბერი, 1779 — გ. 17 მარტი, 1837) — უნგრელი დიდგვაროვანი, ლუდვიგ ვან ბეთჰოვენის უახლოესი რწმუნებული და მეგობარი. მან მნიშვნელოვანი წვლილი შეიტანა ბეთჰოვენისათვის ავსტრიის მაღალი ფენის წევრებისაგან ანუიტეტის მინიჭებაში და კომპოზიტორმა მას ოთხი ნაწარმოები მიუძღვნა.

## ცხოვრება 
დაიბადა როგორც გრაფინია ფონ ნიცკი, არადში, მაშინდელი უნგრეთის სამეფოს ნაწილში (დღევანდელ რუმინეთში). 1796 წლის 6 ივნისს ის  გრაფ პეტერ ერდოდი მონიოროკერეკ და მონტე კლაუდიოელზე გათხოვდა, რომელიც უნგრული/ხორვატული არისტოკრატიის ცნობილი ერდოდის ხაზის მემკვიდრე გახლდათ. მათ შეეძინათ ორი ქალიშვილი და ერთი ვაჟი: მარი, ფრიდერიკე და ავგუსტი, რომლებსაც მოფერებით მიმის, ფრიცისა და გუსტს ეძახდნენ.

მარია იმპერიული თავადაზნაურობის წევრებს ბეთჰოვენისათვის უვადო ანუიტეტის მინიჭებას მოუწოდებდა, რათა კომპოზიტორი ავსტრიის მიწებზე დარჩენილიყო, კასელში კაპელმაისტერად დასაქმების შეთავაზების მოლოდინში. იან სვაფორდი ბეთჰოვენის განზრახვებს ასე ახასიათებს:

თაიერი ამატებს, "როგორც ჩანს, კონტრაქტში არსებული ჩანართი, რომლის მიხედვითაც ბეთჰოვენი უარს ამბობდა კასელის შეთავაზებაზე და რჩებოდა ვენაში, გრაფინია ერდოდის შეთავაზებული იყო." საპასუხოდ, ალტმანი ხაზს უსვამს, რომ 1812 წლის ზაფხულში მარია ჰერნალში, დუნაის დასავლეთ სანაპიროზე იმყოფებოდა. მკვლევარი ასევე ამატებს, რომ 1812 წლის სექტემბერში ბეთჰოვენი ჰერნალს ეწვია, "და იხილა თავისი საყვარელი, როგორც მან აღნიშნა მისადმი მიწერილ წერილში".
## ლიტერატურა
* Dana Steichen, ''Beethoven's Beloved'' (New York, 1959)

## რესურსები ინტერნეტში
*
*
## სქოლიო
კატეგორია:XVII საუკუნის ადამიანები
კატეგორია:XIX საუკუნის ქალები
კატეგორია:დაბადებული 1779
კატეგორია:გარდაცვლილი 1837
კატეგორია:დაბადებული 8 სექტემბერი
კატეგორია:გარდაცვლილი 17 მარტი